पीसीसी अध्यक्ष चुनने के लिए प्रतिनिधियों की सूची जारी
प्रदेश कांग्रेस अध्यक्ष चुनाव की प्रक्रिया तेज हो गई है। रविवार की शाम प्रदेश कांग्रेस कार्यालय से अध्यक्ष पद के लिए सूची जारी कर दी गई है। इस सूची में भिंड जिले के नौ नेताओं को शामिल किया गया है, जिसमें ज्योतिरादित्य सिंधिया और दिग्विजय सिंह के गुट के लोगों को शामिल किया गया है।
वर्तमान में कांग्रेस के प्रदेशाध्यक्ष के चुनाव को लेकर प्रक्रिया चल रही है। इसके चलते रविवार को प्रदेश प्रतिनिधियों की सूची जारी की गई। इस सूची में प्रदेशभर से 488 लोगों को शामिल किया गया है। हालांकि इंदौर से 12 लोगों के नाम रोक लिए गए हैं। वहीं भिंड जिले में अटेर से विधायक हेमंत कटारे, सुरपुरा से राजेश सिंह, गोहद से पूर्व विधायक रणवीर जाटव, मेहगांव से पूर्व विधायक हरी सिंह, भिंड शहर से पार्टी जिलाध्यक्ष डॉ रमेश दुबे, भिंड ग्रामीण से अशोक चौधरी, लहार से विधायक डॉ गोविंद सिंह, रौन से देवेंद्र त्रिपाठी, मिहोना से हरी सिंह को शामिल किया गया है। हालांकि उम्मीद की जा रही है कि प्रदेशाध्यक्ष के चयन को लेकर हाईकमान को अधिकार दिए जा सकते हैं। इसके लिए सोमवार को भोपाल में पीसीसी कार्यालय पर एक बैठक भी हुई है।
hin_Deva hin_Deva awa_Deva